
	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges.
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om forslag til Europa-Parlamentets og Rådets direktiv om ændring af direktiv 2009/18/EF om de grundlæggende principper for undersøgelser af ulykker i søtransportsektoren
(COM2023)0270 – C9‑0189/2023 – 2023/0164(COD))
(Almindelig lovgivningsprocedure: førstebehandling)
Europa-Parlamentet,
–	der henviser til Kommissionens forslag til Europa-Parlamentet og Rådet (COM(2023)0270),
–	der henviser til artikel 294, stk. 2, og artikel 100, stk. 2 i traktaten om Den Europæiske Unions funktionsmåde, på grundlag af hvilke Kommissionen har forelagt forslaget for Parlamentet (C9‑0189/2023),
–	der henviser til artikel 294, stk. 3, i traktaten om Den Europæiske Unions funktionsmåde,
–	der henviser til udtalelse af ... fra Det Europæiske Økonomiske og Sociale Udvalg[footnoteRef:1], [1:  EUT C ... / Endnu ikke offentliggjort i EUT.] 

–	der henviser til udtalelse af ... fra Regionsudvalget[footnoteRef:2], [2:  EUT C ... / Endnu ikke offentliggjort i EUT.] 

–	der henviser til forretningsordenens artikel 59,
–	der henviser til udtalelse fra Fiskeriudvalget,
–	der henviser til betænkning fra Transport- og Turismeudvalget (A9‑0000/2023),
1.	vedtager nedenstående holdning ved førstebehandling;
2.	anmoder om fornyet forelæggelse, hvis Kommissionen erstatter, i væsentlig grad ændrer eller agter i væsentlig grad at ændre sit forslag;
3.	pålægger sin formand at sende Parlamentets holdning til Rådet og Kommissionen samt til de nationale parlamenter.




<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til direktiv</DocAmend>
<Article>Betragtning 0037</Article>
	

	Kommissionens forslag
	Ændringsforslag

	(7)	Fiskerfartøjer med en længde på under 15 meter er i øjeblikket ikke omfattet af anvendelsesområdet for direktiv 2009/18/EF, og derfor er gennemførelsen af undersøgelser af ulykker til søs, der involverer sådanne fiskerfartøjer, ikke systematisk og harmoniseret. Sådanne fartøjer er mere tilbøjelige til at kæntre, og det er relativt almindeligt, at besætningsmedlemmer falder over bord. Der er derfor behov for at beskytte disse fiskerfartøjer, deres besætning og miljøet ved at indføre en foreløbig vurdering af meget alvorlige ulykker til søs, der involverer fiskerfartøjer med en længde på under 15 meter, for at afgøre, om myndighederne bør indlede en sikkerhedsundersøgelse.
	(7)	Fiskerfartøjer med en længde på under 15 meter er i øjeblikket ikke omfattet af anvendelsesområdet for direktiv 2009/18/EF, og derfor er gennemførelsen af undersøgelser af ulykker til søs, der involverer sådanne fiskerfartøjer, ikke systematisk og harmoniseret. Indførelsen af en mulighed for foreløbig vurdering af meget alvorlige ulykker til søs, der involverer fiskerfartøjer med en længde på under 15 meter, for at afgøre, om myndighederne bør indlede en sikkerhedsundersøgelse, vil medføre visse fordele med hensyn til at beskytte disse fiskerfartøjer og deres besætning. Kommissionen bør imidlertid foretage en forudgående vurdering og en cost-benefit-analyse af udvidelsen af anvendelsesområdet til fiskerfartøjer med en længde på under 15 meter for at undgå administrative byrder for de nationale undersøgelsesmyndigheder.


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til direktiv</DocAmend>
<Article>Betragtning 12</Article>
	

	Kommissionens forslag
	Ændringsforslag

	(12)	I lyset af det anførte bør EMSA tilrettelægge kurser i specifikke teknikker og i nye udviklingstendenser og teknologier, der kan være relevante for undersøgelser af ulykker i fremtiden. Sådanne kurser bør bl.a. fokusere på vedvarende og kulstoffattige brændstoffer, som er særligt relevante i lyset af "Fit for 55"-pakken, og automatisering samt på den generelle forordning om databeskyttelse (GDPR).
	(12)	I lyset af det anførte bør EMSA tilrettelægge regelmæssige kurser og certificeringsordninger i specifikke teknikker og i nye udviklingstendenser og teknologier, der kan være relevante for undersøgelser af ulykker i fremtiden. Sådanne kurser bør bl.a. fokusere på vedvarende og kulstoffattige brændstoffer, som er særligt relevante i lyset af "Fit for 55"-pakken, og automatisering samt på den generelle forordning om databeskyttelse (GDPR).


Or. <Original>{EN}en</Original>
</Amend>
<Amend>Ændringsforslag		<NumAm>3</NumAm>
<DocAmend>Forslag til direktiv</DocAmend>
<Article>Betragtning 14 a (ny)</Article>
	

	Kommissionens forslag
	Ændringsforslag

	
	(14a)	Med henblik på at sikre at bilagene er opdateret, bør beføjelsen til at vedtage retsakter i overensstemmelse med artikel 290 i traktaten om Den Europæiske Unions funktionsmåde tillægges Kommissionen, for så vidt angår ændringen af bilagene i lyset af ændringer i international søret, som reguleret af Den Internationale Søfartsorganisation. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale af 13. april 2016 om bedre lovgivning*. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i de af Kommissionens ekspertgrupper, der beskæftiger sig med forberedelse af delegerede retsakter.


Or. <Original>{EN}en</Original>
</Amend>
<Amend>Ændringsforslag		<NumAm>4</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 2 – litra b</Article>
<DocAmend2>Direktiv 2009/18/EF</DocAmend2>
<Article2>Artikel 2 – stk. 2 – litra d</Article2>
	

	Kommissionens forslag
	Ændringsforslag

	(b)	Litra d) udgår.
	(b)	litra d) affattes således:

	
	d)	fiskerfartøjer med en længde på under 15 meter, medmindre undersøgelsesmyndigheden beslutter ikke at indlede en sikkerhedsundersøgelse på grundlag af en foreløbig vurdering.


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 5</Article>
<DocAmend2>Direktiv 2009/18/EF</DocAmend2>
<Article2>Artikel 5 – stk. 2 – afsnit 1</Article2>
	

	Kommissionens forslag
	Ændringsforslag

	Hvis der er tale om et fiskerfartøj med en længde på under 15 meter, foretager undersøgelsesmyndigheden en foreløbig vurdering af den meget alvorlige ulykke til søs for at afgøre, om der skal gennemføres en sikkerhedsundersøgelse.
	Hvis der er tale om et fiskerfartøj med en længde på under 15 meter, kan undersøgelsesmyndigheden foretage en foreløbig vurdering af den meget alvorlige ulykke til søs for at afgøre, om der skal gennemføres en sikkerhedsundersøgelse.


Or. <Original>{EN}en</Original>
</Amend>
<Amend>Ændringsforslag		<NumAm>6</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 5</Article>
<DocAmend2>Direktiv 2009/18/EF</DocAmend2>
<Article2>Artikel 5 – stk. 2 – afsnit 2</Article2>
	

	Kommissionens forslag
	Ændringsforslag

	Træffer undersøgelsesmyndigheden afgørelse om ikke at foretage en sikkerhedsundersøgelse af en meget alvorlig ulykke til søs, der involverer et fiskerfartøj med en længde på under 15 meter, skal begrundelsen for denne afgørelse registreres og meddeles i overensstemmelse med artikel 17, stk. 3.
	udgår


Or. <Original>{EN}en</Original>
</Amend>
<Amend>Ændringsforslag		<NumAm>7</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 5</Article>
<DocAmend2>Direktiv 2009/18/EF</DocAmend2>
<Article2>Artikel 5 – stk. 6</Article2>
	

	Kommissionens forslag
	Ændringsforslag

	6.	Når det afgøres, om en ulykke eller hændelse til søs, der finder sted, når fartøjet er fortøjet eller i havn, og som involverer landarbejdere eller havnearbejdere, indtraf "direkte i forbindelse med et skibs drift" og derfor er genstand for en sikkerhedsundersøgelse, skal der tages særligt hensyn til, i hvilket omfang skibets konstruktion, udstyr, procedurer, besætning og skibsadministration har betydning for og er relevante for den aktivitet, der udføres.
	6.	Når det afgøres, om en ulykke eller hændelse til søs, der finder sted, når fartøjet er fortøjet eller i havn, og som involverer landarbejdere eller havnearbejdere, indtraf "direkte i forbindelse med et skibs drift" og derfor er genstand for en sikkerhedsundersøgelse, skal der tages særligt hensyn til, i hvilket omfang skibets konstruktion, udstyr, procedurer, besætning og skibsadministration har betydning for og er relevante for den aktivitet, der udføres. Der skal om nødvendigt udfyldes en sikkerheds- og sundhedstjekliste.


Or. <Original>{EN}en</Original>
</Amend>
<Amend>Ændringsforslag		<NumAm>8</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 5</Article>
<DocAmend2>Direktiv 2009/18/EF</DocAmend2>
<Article2>Artikel 5 – stk. 7</Article2>
	

	Kommissionens forslag
	Ændringsforslag

	7.	En sikkerhedsundersøgelse skal indledes uden ophold og under alle omstændigheder senest to måneder efter, at ulykken eller hændelsen til søs har fundet sted.
	7.	En sikkerhedsundersøgelse skal indledes uden ophold og under alle omstændigheder senest en måned efter, at ulykken eller hændelsen til søs har fundet sted.


Or. <Original>{EN}en</Original>
</Amend>
<Amend>Ændringsforslag		<NumAm>9</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 7 – litra a</Article>
<DocAmend2>Direktiv 2009/18/EF</DocAmend2>
<Article2>Artikel 7 – stk. 1 – afsnit 3</Article2>
	

	Kommissionens forslag
	Ændringsforslag

	Gennemførelse af sideløbende sikkerhedsundersøgelser af samme ulykke eller hændelse til søs iværksættes kun i særlige situationer. I sådanne situationer underretter medlemsstaterne Kommissionen om grundene til gennemførelsen af sådanne sideløbende undersøgelser. Medlemsstater, der gennemfører sideløbende undersøgelser, samarbejder med hinanden. De berørte undersøgelsesmyndigheder skal navnlig udveksle relevante oplysninger, som fremkommer ved deres undersøgelser med henblik på så vidt muligt at nå frem til konklusioner, som de er enige om."
	Gennemførelse af sideløbende sikkerhedsundersøgelser af samme ulykke eller hændelse til søs iværksættes kun i særlige situationer. I sådanne situationer underretter medlemsstaterne Kommissionen om grundene til gennemførelsen af sådanne sideløbende undersøgelser. Medlemsstater, der gennemfører sideløbende undersøgelser, samarbejder med hinanden. De berørte undersøgelsesmyndigheder skal navnlig udveksle oplysninger, som fremkommer ved deres rettidige undersøgelser med henblik på så vidt muligt at nå frem til konklusioner, som de er enige om.


Or. <Original>{EN}en</Original>
</Amend>
<Amend>Ændringsforslag		<NumAm>10</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 7 – litra b</Article>
<DocAmend2>Direktiv 2009/18/EF</DocAmend2>
<Article2>Artikel 7 – stk. 1a</Article2>
	

	Kommissionens forslag
	Ændringsforslag

	1a.	Under gennemførelsen af søfartssikkerhedsundersøgelsen bør stater med en væsentlig interesse i sagen i det omfang, det er praktisk muligt, bistå den eller de medlemsstater, der undersøger sikkerheden til søs, med adgang til relevante oplysninger med henblik på søfartssikkerhedsundersøgelsen. Den eller de undersøgelsesmedarbejdere, der foretager en søfartssikkerhedsundersøgelse, bør også gives adgang til statslige inspektører, kystvagter, operatører af skibstrafiktjenester, lodser og andet søfartspersonale fra staten med en væsentlig interesseret i sagen."
	1a.	Under gennemførelsen af søfartssikkerhedsundersøgelsen bør stater med en væsentlig interesse i sagen i det omfang, det er praktisk muligt, bistå den eller de medlemsstater, der undersøger sikkerheden til søs, med adgang til alle oplysninger med henblik på søfartssikkerhedsundersøgelsen. Den eller de undersøgelsesmedarbejdere, der foretager en søfartssikkerhedsundersøgelse, bør også gives adgang til statslige inspektører, kystvagter, operatører af skibstrafiktjenester, lodser og andet søfartspersonale fra staten med en væsentlig interesseret i sagen.


Or. <Original>{EN}en</Original>
</Amend>
<Amend>Ændringsforslag		<NumAm>11</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 8</Article>
<DocAmend2>Direktiv 2009/18/EF</DocAmend2>
<Article2>Artikel 8 – stk. 1 – afsnit 3</Article2>
	

	Kommissionens forslag
	Ændringsforslag

	For at kunne foretage en upartisk sikkerhedsundersøgelse skal undersøgelsesmyndigheden i sin organisation, retlige struktur og beslutningstagning være uafhængig af andre parter, hvis interesser kunne komme i konflikt med den opgave, den har fået pålagt.
	For at kunne foretage en upartisk sikkerhedsundersøgelse og for at undgå interessekonflikter skal undersøgelsesmyndigheden i sin organisation, retlige struktur og beslutningstagning være uafhængig af andre parter, hvis interesser kunne komme i konflikt med den opgave, den har fået pålagt.


Or. <Original>{EN}en</Original>
</Amend>
<Amend>Ændringsforslag		<NumAm>12</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 8</Article>
<DocAmend2>Direktiv 2009/18/EF</DocAmend2>
<Article2>Artikel 8 – stk. 3</Article2>
	

	Kommissionens forslag
	Ændringsforslag

	3.	De opgaver, der er pålagt undersøgelsesmyndigheden, kan udvides til at omfatte indsamling og analyse af data vedrørende sikkerhed til søs, især til forebyggende formål, for så vidt som disse opgaver ikke påvirker myndighedens uafhængighed eller indebærer et ansvar for regulering, administration eller standardisering.
	3.	De opgaver, der er pålagt undersøgelsesmyndigheden, udvides til at omfatte indsamling, analyse og behandling af data vedrørende sikkerhed til søs, især til forebyggende formål, for så vidt som disse opgaver ikke påvirker myndighedens uafhængighed eller indebærer et ansvar for regulering, administration eller standardisering.


Or. <Original>{EN}en</Original>
</Amend>
<Amend>Ændringsforslag		<NumAm>13</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 8</Article>
<DocAmend2>Direktiv 2009/18/EF</DocAmend2>
<Article2>Artikel 8 – stk. 4</Article2>
	

	Kommissionens forslag
	Ændringsforslag

	4.	Medlemsstaterne, som handler inden for rammerne af deres respektive retssystemer, sørger for, at undersøgelsesmedarbejderne i deres egen undersøgelsesmyndighed eller i enhver anden undersøgelsesmyndighed, som de har overdraget søfartssikkerhedsundersøgelsesopgaverne til, eventuelt i samarbejde med de myndigheder, der har ansvaret for den retslige undersøgelse, modtager alle de oplysninger, der er relevante for søfartssikkerhedsundersøgelsen, og er bemyndiget til at:
	4.	Medlemsstaterne, som handler inden for rammerne af deres respektive retssystemer, sørger for, at undersøgelsesmedarbejderne i deres egen undersøgelsesmyndighed eller i enhver anden undersøgelsesmyndighed, som de har overdraget søfartssikkerhedsundersøgelsesopgaverne til, eventuelt i samarbejde med de myndigheder, der har ansvaret for den retslige undersøgelse, modtager alle de oplysninger og teknologiske midler, der er relevante for søfartssikkerhedsundersøgelsen, og er bemyndiget til at:


Or. <Original>{EN}en</Original>
</Amend>
<Amend>Ændringsforslag		<NumAm>14</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 8</Article>
<DocAmend2>Direktiv 2009/18/EF</DocAmend2>
<Article2>Artikel 8 – stk. 4 – litra i a (nyt)</Article2>
	

	Kommissionens forslag
	Ændringsforslag

	
	(ia)	anmode om bistand fra Kommissionen og Det Europæiske Agentur for Søfartssikkerhed (EMSA) i overensstemmelse med artikel 17a, stk. 2


Or. <Original>{EN}en</Original>
</Amend>
<Amend>Ændringsforslag		<NumAm>15</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 15</Article>
<DocAmend2>Direktiv 2009/18/EF</DocAmend2>
<Article2>Artikel 17 a – stk. 1</Article2>
	

	Kommissionens forslag
	Ændringsforslag

	1.	Kommissionen fremmer kapacitetsudvikling og udveksling af viden i og mellem undersøgelsesmyndighederne ved at tilbyde uddannelse i ny juridisk og teknologisk udvikling, specifikke teknikker og værktøjer og teknologier vedrørende skibe, deres udstyr og drift.
	1.	Kommissionen og Det Europæiske Agentur for Søfartssikkerhed (EMSA) fremmer kapacitetsudvikling og udveksling af viden i og mellem undersøgelsesmyndighederne ved at tilbyde regelmæssige uddannelser og certificeringer i ny juridisk og teknologisk udvikling, specifikke teknikker og værktøjer og teknologier vedrørende skibe, deres udstyr og drift.


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 15</Article>
<DocAmend2>Direktiv 2009/18/EF</DocAmend2>
<Article2>Artikel 17 a – stk. 2</Article2>
	

	Kommissionens forslag
	Ændringsforslag

	2.	Efter anmodning fra medlemsstaternes undersøgelsesmyndigheder og under forudsætning af, at der ikke opstår interessekonflikter, yder Kommissionen driftsmæssig støtte til disse medlemsstater i forbindelse med gennemførelsen af deres sikkerhedsundersøgelser. Denne støtte omfatter levering af specialiseret analyseværktøj eller -udstyr samt ekspertise.
	2.	Efter anmodning fra medlemsstaternes undersøgelsesmyndigheder og under forudsætning af, at der ikke opstår interessekonflikter, yder Kommissionen og EMSA driftsmæssig og teknologisk støtte til disse medlemsstater i forbindelse med gennemførelsen af deres sikkerhedsundersøgelser. Denne støtte omfatter levering af specialiseret analyseværktøj eller -udstyr samt ekspertise.


Or. <Original>{EN}en</Original>
</Amend>
<Amend>Ændringsforslag		<NumAm>17</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 15</Article>
<DocAmend2>Direktiv 2009/18/EF</DocAmend2>
<Article2>Artikel 17 a – stk. 2 a (nyt)</Article2>
	

	Kommissionens forslag
	Ændringsforslag

	
	2a.	Kommissionen og EMSA tilbyder undersøgelsesmyndigheder målrettet uddannelse i brug af undersøgelsesteknologier og -udstyr og i nye teknologier i forbindelse med udviklingen inden for søtransport.


Or. <Original>{EN}en</Original>
</Amend>
<Amend>Ændringsforslag		<NumAm>18</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 17 – indledning</Article>
	

	Kommissionens forslag
	Ændringsforslag

	17)	Artikel 20, stk. 4, affattes således:
	(17)	Artikel 20 affattes således:


Or. <Original>{EN}en</Original>
(32009L0018)
</Amend>
<Amend>Ændringsforslag		<NumAm>19</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 17</Article>
<DocAmend2>Direktiv 2009/18/EF</DocAmend2>
<Article2>Artikel 20 – stk. 1</Article2>
	

	Gældende ordlyd
	Ændringsforslag

	Kommissionen kan ajourføre definitionerne i dette direktiv og henvisningerne til EF-retsakter og IMO-instrumenter for at bringe dem i overensstemmelse med EF- eller IMO-foranstaltninger, der er trådt i kraft, forudsat at direktivets bestemmelser overholdes.
	"Kommissionen vedtager delegerede retsakter i overensstemmelse med artikel 20a med henblik på at ændre dette direktiv ved at ajourføre definitionerne og bilagene for at efterkomme ændringer i den internationale søfartslovgivning, som reguleret af IMO, samt for at ajourføre henvisningerne til andre EU-retsakter og IMO-instrumenter, der er trådt i kraft, forudsat at direktivets bestemmelser overholdes. 


Or. <Original>{EN}en</Original>
(32009L0018)
</Amend>
<Amend>Ændringsforslag		<NumAm>20</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 17</Article>
<DocAmend2>Direktiv 2009/18/EF</DocAmend2>
<Article2>Artikel 20 – stk. 2</Article2>
	

	Gældende ordlyd
	Ændringsforslag

	Disse foranstaltninger, der har til formål at ændre ikke-væsentlige bestemmelser i dette direktiv, herunder ved at supplere det, vedtages efter forskriftsproceduren med kontrol i artikel 19, stk. 3.
	udgår


Or. <Original>{EN}en</Original>
(32009L0018)
</Amend>
<Amend>Ændringsforslag		<NumAm>21</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 17</Article>
<DocAmend2>Direktiv 2009/18/EF</DocAmend2>
<Article2>Artikel 20 – stk. 3</Article2>
	

	Gældende ordlyd
	Ændringsforslag

	Kommissionen kan også ændre bilagene efter samme procedure.
	udgår


Or. <Original>{EN}en</Original>
(32009L0018)
</Amend>
<Amend>Ændringsforslag		<NumAm>22</NumAm>
<DocAmend>Forslag til direktiv</DocAmend>
<Article>Artikel 1 – stk. 1 – nr. 17 a (nyt)</Article>
<DocAmend2>Direktiv 2009/18/EF</DocAmend2>
<Article2>Artikel 20 a (ny)</Article2>
	

	Kommissionens forslag
	Ændringsforslag

	
	(17a)	Følgende indsættes som artikel 20a:

	
	Artikel 20a 

	
	Udøvelse af de delegerede beføjelser

	
	1. 	Beføjelsen til at vedtage delegerede retsakter tillægges Kommissionen på de i denne artikel fastlagte betingelser.

	
	2. 	Kommissionen tillægges beføjelser til at vedtage de i artikel 20 omhandlede delegerede retsakter på ubestemt tid fra [datoen for ikrafttrædelse].

	
	3. 	Den i artikel 20 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.

	
	4. 	Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale om bedre lovgivning af 13. april 2016.

	
	5. 	Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom.

	
	6. 	En delegeret retsakt vedtaget i henhold til artikel 20 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.


Or. <Original>{EN}en</Original>
</Amend></RepeatBlock-Amend>

[bookmark: _Toc146119417][bookmark: _Toc147226163]BEGRUNDELSE
Dette forslag fra Kommissionen vedrører en ændring af Europa-Parlamentets og Rådets direktiv 2009/18/EF af 23. april 2009 om de grundlæggende principper for undersøgelser af ulykker i søtransportsektoren og om ændring af Rådets direktiv 1999/35/EF og Europa-Parlamentets og Rådets direktiv 2002/59/EF.
Direktivet indeholder bestemmelser om et system med sikkerhedsundersøgelser for at tage ved lære af ulykker til søs og forhindre, at de gentager sig. Ulykker til søs, der falder ind under direktivets anvendelsesområde, undersøges for at forbedre sikkerheden til søs og beskytte havmiljøet.
Det overordnede mål med revisionen af direktivet er at forbedre sikkerheden til søs og beskyttelsen af havmiljøet. EU's nuværende lovgivningsmæssige rammer bør ajourføres med henblik på i) at opretholde EU-reglerne, hvor det er nødvendigt og forholdsmæssigt, ii) sikre, at reglerne gennemføres korrekt, og iii) at eventuelle overlappende forpligtelser samt uoverensstemmelser med beslægtet lovgivning undgås. Det overordnede mål er at skabe en klar, enkel og ajourført retlig ramme, der øger det generelle sikkerhedsniveau.
Ordføreren foreslår nogle ændringer, der tager sigte på fuld tilpasning til international søret, en realistisk tilgang til anvendelsesområdet samt sikkerhedsundersøgelser og øget sikkerhed for havnearbejdere, der er involveret i ulykker til søs.
For det første anføres det i forslaget, at sikkerhedsundersøgelsen skal påbegyndes senest to måneder efter, at den har fundet sted. Ordføreren foreslår, at denne periode afkortes for at øge undersøgelsesprocessens effektivitet. 
For det andet foreslår Kommissionen, at der lægges større vægt på årsagerne til ulykker og hændelser fra fiskerfartøjer. Med en analyse af de mulige konsekvenser for, at mindre fiskerfartøjer kan blive omfattet af dette direktivs anvendelsesområde, rejste ordføreren en vis tvivl om, hvorvidt det er praktisk muligt at udvide anvendelsesområdet. Man skal være klar over, at selv om det kunne være meget nyttigt at lette medlemsstaternes deltagelse i gennemførelsen af undersøgelser af ulykker på små fiskerfartøjer baseret på standardiserede ulykkesrelaterede data, vil inklusionen af mindre fiskerfartøjer i dette direktivs anvendelsesområde, kunne få stor indvirkning på de ressourcer, der er til rådighed for medlemsstaternes undersøgelsesmyndigheder. Kort sagt er det et spørgsmål om praktisk gennemførlighed og gennemførlighed fra medlemsstaternes perspektiv.
Endelig mener ordføreren, at direktivet bør være i overensstemmelse med international søret og dermed IMO-lovgivningen. Det betyder, at direktivets bestemmelser bør være tilstrækkeligt fleksible (behov for dynamiske henvisninger til international lovgivning), således at direktivet kan tilpasses efter ændringer i IMO-lovgivningen.

